**Zápisnica č. 3/2023**

**zo zasadnutia správnej rady Historického ústavu SAV, v.v.i. dňa 15. mája 2023**

Prítomní: P. Bystrický, D. Duchoňová, S. Michálek, M. Zvalová (prizvaný hosť)

Ospravedlnený: D. Segeš

Zasadanie otvoril a viedol predseda správnej rady Historického ústavu SAV, v.v.i. (ďalej aj správna rada) S. Michálek. Ako pozvaný hosť sa zasadnutia zúčastnila ekonómka organizácie M. Zvalová, ktorá bola prítomná pri prerokovaní prvých dvoch bodov programu. Prerokované boli nasledovné body programu, ktorý prítomní členovia správnej rady schválili:

**1.** **Účtovná závierka za rok 2022**

Správna rada sa na základe informácií a podkladov M. Zvalovej z 30. 3. 2023 vyjadrila k účtovnej závierke HÚ SAV, v.v.i. za rok 2022.

**2. Vyjadrenie k výročnej správe za rok 2022**

Predseda správnej rady predložil výročnú správu na prerokovanie. M. Zvalová podrobne informovala o ekonomických častiach správy, ktoré vypracovala na základe podkladov a finančných výkazov z THS. Správna rada prerokovala výročnú správu bez pripomienok.

**3. Nový organizačný poriadok**

Na základe podnetu Vedeckej rady Historického ústavu, v.v.i. v súvislosti s požiadavkou na zmenu názvu niektorých oddelení správna rada vypracovala a prerokovala návrh nového Organizačného poriadku Historického ústavu SAV, v.v.i. Návrh nového predpisu predložila na vyjadrenie vedeckej rade a Dozornej rade Historického ústavu SAV, v.v.i.

**4. Štatút emeritného vedeckého pracovníka**

Na základe návrhu vedeckej rady správna rada prerokovala a schválila Štatút emeritného vedeckého pracovníka Historického ústavu SAV, v.v.i.

Predsedajúci: S. Michálek, v. r.

Vypracoval: M. Hanula, v. r.

Za správnosť: S. Michálek, v. r.